Vaule kom opprinnelig fra Bjerkereim i Rogaland. Han gikk på landbruksskolen på Storhove 1936–1938, og i 1942 kjøpte han gården Karlstad øverst i Øverbygda i Biri. Like etter andre verdenskrig kjøpte han sin første maskin og startet selskapet Opplandske Maskinplanering sammen med broren Arne. Sverre Vaule var med på starte Maskinentreprenørenes forbund (MEF) i 1948, der han senere kom til å bli formann i to perioder.